Ir-Regolament tal-Kunsill (KE) Nru 2745/1999
tas-17 ta' Diċembru 1999
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni tal-kwoti tat-tariffa Komuntarji awtonomi għal xi prodotti tal-biedja u ndustrijali
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 26 tiegħu,
Wara li kkunsidraw l-proposta mill-Kumissjoni,
Billi:
(1) Bis-saħħa tar-Regolament (KE) Nru 2505/96 [1], il-Kunsill fetaħ kwoti tat-tariffa Komunitarji għal xi prodotti tal-biedja u ndustrijali; id-domanda tal-Komunità għall-prodotti in kwistjoni għandha tintlaħaq skond il-kondizzjonijiet l-iktar favorevoli; l-kwoti tat-tariffa Komunitarji għandhom għalhekk jiġu miftuħa b'rati mnaqqsa jew żero għal volumi xierqa, u miżjuda jew estiżi fil-każ ta' xi kwoti tat-tariffa eżistenti, waqt li jevitaw xi tfixkil għas-swieq għal dawn il-prodotti;;
(2) M'għadux iktar fl-interess tal-Komunità li tinżamm kwota tat-tariffa Komunitarja fuq xi prodotti koperti mir-Regolament fuq, u dawk il-prodotti għandhom għalhekk jitneħħew mill-iskeda fl-Anness I;
(3) In vista tan-numru kbir ta' emendi li jiġu effettwati fl-1 ta' Jannar 2000 u sabiex jiġu kjarifikati l-kwistjonijiet għal minn jużahom, l-iskeda fl-Anness I mar-Regolament fuq għandha tiġi mibdula bl-iskeda fl-Anness ma' dan ir-Regolament;
(4) Wara li kkunsidra l-importanza ekonomika tar-Regolament imsemmi għall-industrija Ewropea u l-ħtieġa li tiġi nfurzata fl-1 ta' Jannar 2000, hu neċessarju li tiġi nvokata l-bażi ta' l-urġenza msemmija fil-punt I(3) tal-Protokoll addizzjonali tat-Trattat ta' Amsterdam dwar ir-rwol tal-parlamenti nazzjonali fl-Unjoni Ewropea;
(5) Ir-Regolament (KE) Nru 2505.96 għandu għalhekk jiġi emendat,
ADOTTA DAN IR-REGOLAMENT:
Artikolu 1
Għall-perjodu tal-kwota mill-1 ta' Jannar sal− 31 ta' Diċembru 1999, l-Anness I mar-Regolament (KE) Nru 2505/96 għandu jiġi emendat kif ġej:
- in-numru ta' l-ordni 09.2711: l-ammont tal-kwota tat-tariffa għandu jiġi mibdul għal 1035000 tunnellata,
- in-numru ta' l-ordni 09.2939: l-ammont tal-kwota tat-tariffa għandu jiġi mibdul għal 135000000 unitajiet,
- in-numru ta' l-ordni 09.2943: l-ammont tal-kwota tat-tariffa għandu jiġi mibdul għal 60000000 unitajiet,
- in-numru ta' l-ordni 09.2944: l-ammont tal-kwota tat-tariffa għandu jiġi mibdul għal 48000000 unitajiet,
- in-numru ta' l-ordni 09.2959: l-ammont tal-kwota tat-tariffa għandu jiġi mibdul għal 60000 tunnellata,
- in-numru ta' l-ordni 09.2966: l-ammont tal-kwota tat-tariffa għandu jiġi mibdul għal 12000 tunellata.
Artikolu 2
L-iskeda fl-Anness I mar-Regolament (KE) Nru 2505/96 għandha tiġi mibdula bl-iskeda li hemm fl-Anness ma' dan ir-Regolament.
Artikolu 3
Dan ir-Regolament għandu jiġi fis-seħħ fis-seba' ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropei.
Għandu japplika mill-1 ta' Jannar 2000, ħlief għall-Artikolu 1 li għandu japplika mill-1 ta' Jannar 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 1999.